CELEX: 31985R1365
Language: el
Date: 1985-05-24 00:00:00
Title: Κανονισμός (ΕΟΚ) αριθ. 1365/85 της Επιτροπής της 24ης Μαΐου 1985 περί τροποποίησης των κανονισμών (ΕΟΚ) αριθ. 2191/81 και (ΕΟΚ) αριθ. 2192/81 όσον αφορά το ποσό των ενισχύσεων για το βούτυρο

Avis juridique important

|

31985R1365

Κανονισμός (ΕΟΚ) αριθ. 1365/85 της Επιτροπής της 24ης Μαΐου 1985 περί τροποποίησης των κανονισμών (ΕΟΚ) αριθ. 2191/81 και (ΕΟΚ) αριθ. 2192/81 όσον αφορά το ποσό των ενισχύσεων για το βούτυρο  

Επίσημη Εφημερίδα αριθ. L 139 της 27/05/1985 σ. 0020 - 0020 Ισπανική ειδική έκδοση: Κεφάλαιο 03 τόμος 34 σ. 0247  Πορτογαλική ειδική έκδοση : Κεφάλαιο 03 τόμος 34 σ. 0247  Φινλανδική ειδική έκδοση: Κεφάλαιο 3 τόμος 18 σ. 0182  Σουηδική ειδική έκδοση: Κεφάλαιο 3 τόμος 18 σ. 0182 

***** ΚΑΝΟΝΙΣΜΟΣ (ΕΟΚ) αριθ. 1365/85 ΤΗΣ ΕΠΙΤΡΟΠΗΣ  της 24ης Μαΐου 1985  περί τροποποιήσεως των κανονισμών (ΕΟΚ) αριθ. 2191/81 και (ΕΟΚ) αριθ. 2192/81 όσον αφορά το ποσό των ενισχύσεων για το βούτυρο  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 12 παράγραφος 3,  Εκτιμώντας:  ότι οι κανονισμοί της Επιτροπής (ΕΟΚ) αριθ. 2191/81 (3) και (ΕΟΚ) αριθ. 2192/81 (4), όπως τροποποιήθηκαν τελευταία από τον κανονισμό (ΕΟΚ) αριθ. 1375/84 (5), καθορίζουν το επίπεδο ενισχύσεως για την κατανάλωση βουτύρου από μη κερδοσκοπικά ιδρύματα και οργανισμούς, καθώς και από τις ένοπλες δυνάμεις και τις εξομοιούμενες μονάδες των κρατών μελών· ότι, λαμβανομένης υπόψη της εξελίξεως της αγοράς, αποδεικνύεται αναγκαίο να προσαρμοστεί το ποσό των ενισχύσεων·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 1 του κανονισμού (ΕΟΚ) αριθ. 2191/81 και στο άρθρο 2 παράγραφος 1 του κανονισμού (ΕΟΚ) αριθ. 2192/81, το ποσό «157 ECU» αντικαθίσταται κάθε φορά από το ποσό «150,5 ECU».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιουνίου 1985.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Μαΐου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 213 της 1. 8. 1981, σ. 20.  (4) ΕΕ αριθ. L 213 της 1. 8. 1981, σ. 24.  (5) ΕΕ αριθ. L 132 της 18. 5. 1984, σ. 30.